สวัสดีค่ะ เป็นผื่นหรือตุ่มคันบริเวณขาแขนช่วงไหล่และรอบเอวค่ะ ช่วงรอบเอวจะเป็นหลายตุ่มเพราะเกาสะดวกและเกาบ่อย คันมากเกาไม่ได้หยุดเลยค่ะ ทุกเช้าที่ตื่นมาจะพบผื่นหรือตุ่มขึ้นเพิ่มขึ้น แต่บางจุดก็จะเริ่มแห้งเป็นรอยดำแล้วบางจุดก็พึ่งขึ้นมาใหม่ค่ะ ไม่ทราบว่าเป็นอะไรค่ะเป็นมา3-4วันแล้ว บางคนก็บอกว่าอาจจะเป็นอีสุกอีใสแต่ตอนเด็กเคยเป็นแล้วค่ะ
สวัสดีค่ะ ผื่นคันบริเวณตามตัวอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงส่วนอีสุกอีใสนั้นถ้าเคยเป็นมาแล้ว ก็จะไม่เป็นซ้ำค่ะในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์ค่ะการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด